கேள்வி: பெலோரஸ் ஜேக் பற்றி விளக்கவும்.
பதில்: பெலோரஸ் ஜேக் (''Pelorus Jack'', fl. 1888&nbsp;- ஏப்ரல் 1912) என்பது ஒரு ரியோசாவின் வகை ஓங்கில் ஆகும். இது 1888 மற்றும் 1912 க்கு இடையில் 24 ஆண்டுகள் நியூசிலாந்து குக் நீரிணை கடக்கும் கப்பல்களுக்கு வழிகாட்டியாக இருந்ததற்காக பிரபலமானது. பெலோரஸ் ஜேக் வழக்கமாக அட்மிரால்டி விரிகுடாவில் கேப் பிரான்சிஸ் மற்றும் காலினெட் பாயிண்ட் இடையே, பிரெஞ்சு நீரிணைக்கு அருகில் வெலிங்டன், நியூசிலாந்து மற்றும் நெல்சன், நியூசிலாந்து இடையே ஆபத்தான நீர்வழியில் பயணிக்கும் கப்பல்கள் விபத்தில் சிக்காமல் செல்ல வழிகாட்டியது. இந்த ஓங்கிலுக்கு எப்படி இந்தப் பெயர் வந்தது என்பது தெரியவில்லை. ''பிரெவர்டன்ஸ் நாட்டிக்கல் குரியோசிட்ஸ்'' என்ற நூலில் பதிவு செய்யப்பட்டதன்படி, கடல் வழிகாட்டி கருவியான பெலோரசின் பெயரைக் கொண்டு இந்த மீனுக்கு பெயரிடப்பட்டது என்று கூறப்படுகிறது இருப்பினும், ''டீ அரா - என்னும் நியூசிலாந்தின் கலைக்களஞ்சியமானது,'' அந்த பெயரானது பெலோரஸ் சவுண்ட் எனப்படும் ஆழமும், அகலமும் கொண்ட கடற் கால்வாயின் பெயரில் இருந்து வந்ததாகக் கூறுகிறது. ஏனென்றால் அந்த கடல் கால்வாயின் நுழைவாயிலில் இது தொடர்ந்து கப்பல்களைச் சந்தித்துவந்தது. ஒரு சமயம் நீரிணையில் கடந்து சென்ற ஒரு கப்பலில் இருந்த ஒருவனால் பெலோரஸ் ஜேக் சுடப்பட்டது. என்றாலும் அதில் இருந்து பெலாரஸ் ஜேக் தபிபியது. அதன் பின்னர் 1904 ஆண்டு நியூசிலாந்தில் பெலாரஸ் ஜோசை பாதுகாக்க ஒரு சட்டம் இயற்றப்பட்டது.
கேள்வி: பெலோரஸ் ஜேக் - துப்பாக்கி சூட்டு நிகழ்வு பற்றி தகவல் சொல்.
பதில்: 1904 ஆம் ஆண்டில், எஸ். எஸ் ''பென்'' கப்பலில் இருந்த ஒருவர் பெலோரஸ் ஜேக்கை துப்பாக்கியால் சுட முயன்றார். அவரது அந்த தீங்கு செயலில் இருந்து ஜேக் தப்பியபோதும், பெலோரஸ் ஜேக் தொடர்ந்து கப்பல்களுக்கு உதவியது. இருப்பினும், செவிவழி தகவல்களின்படி, அந்த நிகழ்வுக்குப் பிறகு எஸ். எஸ் பென்குயின் கப்பலுக்கு மட்டும் ஜேக் வழிகாட்டவில்லை. 1909 இல் குக் ஜலசந்தியில் ''எஸ். எஸ். பென்குயின் கப்பல்'' விபத்தில் சிக்கி மூழ்கியது [http://www.museumofwellington.co.nz/fact_sheets/pelorus_jack.pdf Pelorus Jack fact sheet] at the Museum of Wellington